**Latviešu valodas mācību programma**

**Cienījamie skolotāji! Lai Jūs savam darbam varētu izmantot 1. klases mācību grāmatu, ievietojam arī mācību programmu, kuru vēl papildināsim, precizēsim un arī labosim.**

1. **klase. 1. daļa**

**Standartā sasniedzamie rezultāti, uz kuriem virzīts 1. klasē apgūstamais mācību saturs**

**SAZIŅA**

1.1.2. Klausās un kopumā saprot lēnā tempā skaidri runātus neliela apjoma vienkāršas uzbūves tekstus par notikumiem, vienaudžiem, apkārtējo vidi, mācībām un interesēm. Veido tiešus jautājumus par dzirdēto un atbild uz jautājumiem.

1.1.3. Ar izpratni lasa mācībām un savām interesēm atbilstošus vienkāršas uzbūves tekstus.

1.1.5. Lieto vienkāršas frāzes, lai iesāktu, uzturētu un pabeigtu īsu sarunu. Ievēro saziņas kultūru.

1.1.6. Dialogā izsaka savas domas un vajadzības sadzīves un mācību situācijās. Veido vienkāršu monologu, pastāstot par sevi un apkārtni.

1.1.9. Saprot un pamatlīmenī lieto valodu informācijas noskaidrošanai, apmaiņai, attieksmes izteikšanai, darbības saskaņošanai, savu domu un vajadzību izteikšanai.

**TEKSTS**

2.1.2. Nosaka literārā darba tematu, galvenos tēlus, darbības norises vietu un laiku. Īsi raksturo galvenos tēlus.

2.1.6. Veido īsu, vienkāršu tekstu (20–40 vārdu), izmantojot vienkāršu plānu, zīmējumus, jautājumus un atslēgas vārdus.

2.1.7. Pēc parauga raksta īsu ziņu un apsveikumu. Sniedz par sevi informāciju anketā.

2.1.8. Izmanto burtus un citas rakstzīmes sava teksta veidošanā un tā radošā noformēšanā.

2.1.10. Veido saprotamu, ar personisko pieredzi saistītu mutvārdu runu. Reaģē uz klausītāju jautājumiem.

**VALODAS STRUKTŪRA**

3.1.2. Izmanto apgūto vārdu krājumu vienkāršās sadzīves un mācību situācijās.

3.1.3. Saklausa un saprotami izrunā latviešu valodas skaņas un skaņu savienojumus. Pazīst, sauc un raksta latviešu alfabēta burtus. Nošķir garos un īsos patskaņus. Skaidro ar piemēriem skaņu un burtu atbilsmes vārdu izrunā un rakstībā.

3.1.4. Pareizi raksta vārdus, kuriem nav izrunas un rakstības atšķirību. Pareizi noraksta drukātu un rakstītu tekstu, labo to pēc parauga. Lieto lielos sākumburtus personvārdos un zināmajos vietvārdos.

3.1.5. Izmanto patstāvīgos vārdus un palīgvārdus, saskaņo tos, veidojot vienkāršus teikumus.

3.1.6. Paplašina savu vārdu krājumu, darinot vārdus pēc parauga.

3.1.7. Saskaņo vārdus vienkāršos teikumos, izmantojot vienkāršas gramatiskās konstrukcijas.

3.1.8. Teksta veidošanā izmanto vienkāršus teikumus. Sāk teikumu ar lielo sākumburtu, lieto teikuma beigu pieturzīmes.

**SATURS**

|  |  |  |  |
| --- | --- | --- | --- |
| **N. p.k.** | **Temats, apakštemats** | **Vārdu krājums** | **Standarta struktūra** |
| **Saziņa** | **Tekstveide** | **Valodas struktūra** |
| **1. Tie esam mēs!** *5 stundas* |
| Skolēns iepazīstas ar grāmatas galvenajiem varoņiem - Martu, Paulu, Robertu un Oto – ar viņu ārējo izskatu, uzzina, kas viņiem patīk un kas nepatīk, kas vēl dzīvo viņu ģimenēs un kas notiek ģimenēs pirms 1. septembra. Skolēni iepazīstina ar sevi. Katrs stāsta par sevi, atbildot uz jautājumiem, patstāvīgi, ar vai bez skolotāja palīdzības. |
| 1.1. | Ko es zinu? Ko es protu? | Mācību procesa laikā skolotājs iegūst informāciju par to, ko bērni zina vai nezina, piemēram, krāsu, apģērba nosaukumus, iepazīšanās frāzes u. tml. | Iepazīstina ar sevi, nosaucot vārdu un uzvārdu, vecumu, dzīvesvietu (*mani sauc …, es dzīvoju …, man ir …*). Pastāsta, kas patīk un kas nepatīk.Atbild uz jautājumiem par mācību grāmatas galvenajiem varoņiem, atbild uz jautājumiem par sevi. | Mācās lasīt atsevišķus vārdus un teikumus, klausās īsus stāstījumus par grāmatas varoņiem, lasa vai klausās spēles noteikumus.Veido sava vārda vizītkarti. | Uzzina, kas ir burts, skaņa, alfabēts, kas ir mazie un lielie burti, kā arī burti ar garumzīmēm un mīkstinājuma zīmēm. Vingrinās burtu atpazīšanā un rakstīšanā, skaņu nosaukšanā. |
| Burts, skaņa, alfabēts, lielais un mazais burts, burti ar garumzīmēm un mīkstinājuma zīmēm, dialogs, komikss. |
| **2.** **Iepazīsimies!** *10 – 12 stundas* |
| Pirmā skolas diena. Notiek iepazīšanās ar skolotāju, klasesbiedriem, ar jauniem draugiem. Paula, Oto Marta un Roberts mācās vienā klasē.Skolēni iepazīstas ar skolu, stundu sarakstu, mācību piederumiem, mācību priekšmetiem u.c., uzzina, kas ir stundu saraksts, ko dara katrā stundā.  |
| 2.12.2.2.3. | Vai sēdēsim kopā?Skolā nu gan ir jauki!Ko es zinu? Ko es protu? | Mācību stundu nosaukumi, mācību piederumi, darbību nosaukumi (rakstīt, lasīt, runāt, klausīties, zīmēt, vingrot, skriet, atbildēt, jautāt), telpu, skolas mēbeļu nosaukumi. Darba organizācija.Nedēļas dienas.Komunikācijas frāzes. Instrukcijas. | Uzdod jautājumu klasesbiedram, lai iepazītos ar viņu (*Kā tevi sauc? Kur tu dzīvo? Cik tev gadu?)*Uzdod jautājumus *Vai tev ir ….?* un atbild uz jautājumiem.Sarunājas ar klasesbiedru pēc noteikta modeļa.Uztver, lasa, klausās dialogu, mācās atbildēt par to, kas sarunājas un par ko runā.Stāsta par savu ģimeni, draugu, draudzeni, atbildot uz jautājumiem vai pēc parauga.Stāsta par attēlu un/vai atbild uz jautājumiem par attēlu.Uztver vienkāršas instrukcijas. | Lasa un raksta personvārdus, citus pazīstamus vārdus un īsus ar tematu saistītus teikumus. Veido komiksu. | Vingrinās burtu atpazīšanā un rakstīšanā, skaņu nosaukšanā, pareizrakstībā. Mācās pareizi izrunāt latviešu valodas skaņas pazīstamos vārdos un izteikumos, atkārtoti lasītos teikumos un tekstos.Saklausa skaņas vārdos, pieraksta skaņai atbilstošo burtu. Mācās atšķirt garos un īsos patskaņus, rakstīt vārdus ar tiem. Uzzina, kas ir divskaņi.Lieto *tas, tā, tie, tās* dzimtes un skaitļa norādīšanai. Norāda uz dzīvām būtnēm un priekšmetiem.Saprot jautājumus: *Kas ir? Ko dara? Kur …? Cik …?.* Atbild uz tiem.Lieto vietniekvārdus *es, viņš, viņa, viņi, viņas.* Saziņā mācās lietot lietvārda un vietniekvārda datīva formu, lai norādītu piederību.Lieto saziņā lokatīva formu, lai norādītu uz vietu.Lieto lietvārda akuzatīva formu, lai papildinātu teikumu.Lieto lielo sākuma burtu personvārdu pierakstā.Stāstot par savu ikdienu, lieto darbības vārdu tagadnes 1. personā, mācās lietot darbības vārdu tagadnē, vienskaitļa 3. personā. |
| Drukāts, rakstīts burts, divskanis, teikums, instrukcija. |
| **3. Gribu visu zināt …** *15 – 20 stundas* |
| Bērni vēro dabu, uzdod skolotājam jautājumus, iepazīstas ar gadalaikiem, dabas parādībām un rod atbildi uz saviem jautājumiem. Skolēni apmeklē bibliotēku un mācās atrast informāciju par grāmatu un grāmatā: grāmatas nosaukumu, autoru, noteiktu lappusi, satura rādītāju, uzzina, kādas var būt grāmatas (enciklopēdijas, vārdnīcas, dzejoļu grāmatas, stāstu grāmatas, komiksi). |
| 3.1.3.2.3.3. | Kāpēc rudenī krīt lapas, bet ziemā snieg?Kas notiek bibliotēkā?Ko es zinu? Ko es protu? | Lietvārdi, īpašības vārdi un darbības vārdi, kas raksturo gadalaikus un laika apstākļus. Informācija par bibliotēku, ar grāmatām un bibliotēku saistīti vārdi. | Stāsta par to, kuri gadalaiki patīk, kuri - nepatīk. Kāpēc? Lieto jau mācītās konstrukcijas *man patīk …, man nepatīk … .*Salīdzina lietas, dabas parādības u.tml., lietojot antonīmus un īpašības vārda pārāko pakāpi.Klausās un fiksē laika ziņas.Meklē informāciju enciklopēdijās, citos uzziņu avotos.Meklē vārdu nozīmes. Mācās, kā pārbaudīt uzrakstīto? | Stāsta pēc attēla, atbildot uz jautājumiem. Stāsta par kādu dzīvnieku (raksturo), atbildot uz jautājumu vai pēc attēla. Raksta dzīvnieku aprakstu pēc parauga. Formulē jautājumus rakstiski.Iepazīstas ar literāru un populārzinātnisku tekstu. Veido plakātu. Izdomā stāsta turpinājumu. Mācās lasīt un rakstīt sludinājumu un citus īsus tekstus.  | Stāsta, kad un kur notiek darbība, izmantojot lietvārdu lokatīvā.Uzrunājot, izmanto vokatīva formu.Izsakot piederību, izmantojot datīva formu.Veido sarunu, kurā izmanto jautājumu *kāpēc?.* Mācās atbildēt uz jautājumu un pamatot savu domu ar *tāpēc ka, jo.*Izmanto jautājumus:Kas ir?Kāds ir?Ko dara? Ko …?Kur …?Kad …?Cik …?Ir priekšstats par zilbi.Dabas parādību raksturošanai izmanto vārdus ar pretēju nozīmi. Pilnveido darbības vārda 3. personas tagadnes formas izmantošanu.Lieto *iet, dot* visos laikos 1. un 3. personā.Pareizi pieraksta grāmatu nosaukumus.Veido teikumus pēc modeļa K*as? Kad? Ko dara?* |
| Zilbe, sludinājums, plakāts, grāmatas autors, nosaukums. |
| **4. Svinam rudenī…** *15 - 20 stundas* |
| Ir pienācis rudens. Skolēni skolā svin Mārtiņdienu. Viņi iepazīstas ar Mārtiņdienas tradīcijām, min mīklas, organizē Mārtiņdienas tirdziņu. Novembrī ir arī Latvijas dzimšanas diena. Skolēni neklātienē iepazīst Latvijas ezerus, pilsētas, upes., Latvijas simbolus; mācās Latvijas himna vārdus. |
| 4.14.24.3. | Mārtiņdiena klāt!Latvijai dzimšanas diena.Ko es zinu? Ko es protu? | Ar Mārtiņdienas svinēšanu un citiem svētkiem saistīti vārdi. Augļu, dārzeņu, pārtikas produktu nosaukumi. Pilsētu, ģeogrāfisku objektu nosaukumi. Latvijas simboli. | Sarunājas par preču pirkšanu un pārdošanut lomu spēlē.Min mīklas. Veido dialogus. Mācās veidot mīklas.Sarunājas un stāsta viens otram par saviem ceļojumiem. | Lasa un stāsta pēc attēla vai kartes. Lasa literāru tekstu un izdomā tā nosaukumu vai turpinājumu. Lasa ģeogrāfiskus nosaukumus. Lasa informatīvu tekstu. Atbild uz jautājumiem par tekstu. Noraksta un raksta teikumus.Veido un raksta jautājuma teikumus. | Mācās pareizi izrunāt latviešu valodas skaņas pazīstamos vārdos un izteikumos, atkārtoti lasītos teikumos un tekstos.Saklausa skaņas vārdos, pieraksta skaņai atbilstošo burtu. Mācās šķirt garos un īsos patskaņus, rakstīt vārdus ar tiem. Pilnveido prasmes lietot vārdus datīva, lokatīva locījumā.Lasa cenu zīmes. Lieto skaitļa vārdu vienskaitlī un daudzskaitlī.Saskaņo lietvārdu ar īpašības vārdu.Lieto konstrukciju *daudz* + *kā?*Lieto lielos sākuma burtus ģeogrāfiskos nosaukumos.Lieto pretstatījuma teikumus.Lieto izsauksmes vārdus emociju izteikšanai.Mācās izteikt piederību, izmantojot vietniekvārdus *mans/mana, tavs/tava.* |
| Simbols, himna, mīkla, ģeogrāfisks nosaukums.  |
| 5.**Gaismas laiks** *15 – 20 stundas* |
| Klase sagatavo dāvanas un koncertu veco ļaužu pansionāta iemītniekiem. Bērni gatavojas koncertam un karnevālam. Viņi sapņo par dāvanām, spriež, kādas dāvanas dāvinās. Skolēni veido koncerta programmu: izsaka idejas, vienojas, gatavo maskas. Paši gatavo cienastu svētku galdam.Skolēni mācās, kā sagatavot dāvanu pašam, kā dāvināt un kā pateikties par dāvanu, kā izteikt novēlējumu draugam, skolotājai/am, radiniekiem, klasesbiedram, omītei.Skolēni mācās rakstīt vēstuli, sūtītāja un saņēmēja adresi uz konverta un noformēt apsveikumu. |
| 5.1.5.2.5.3. | Ceļā uz Ziemassvētkiem…Svētku koncerts un karnevālsKo es zinu? Ko es protu? | Ar Ziemassvētkiem, dāvināšanu saistīti vārdi. | Klausās un raksta atbilstošo burtu. Veido iestudējumu.Izsaka viedokli un uzklausa citu viedokli, vienojas vai iebilst.Veido dialogu: pasniedz dāvanu un pateicas par to. Izsaka novēlējumu.Veido aptauju.  | Lasa daudzveidīgus tekstus: vēstuli, instrukciju, novēlējumu, apsveikumu, programmu. Veido komiksu, koncerta programmu. Pēc parauga raksta īsu apsveikumu un vēstuli Ziemassvētkos vai Jaunajā gadā. Lasa teikumus/tekstu par Ziemassvētkiem. | Pilnveido prasmi veidot teikumu.Pilnveido prasmi lietot teikumā lietvārdu datīvā. Lieto darbības vārdu nākotnes 1. un 3. personas formā.Teikumā lieto un saskaņo lietvārdu ar īpašības vārdu vienskaitļa un daudzskaitļa nominatīvā.Lieto pamata un kārtas skaitļa vārdus.Veido konstrukcijas *man vajag…ko?* |
| Adrese, aptauja, pasākuma programma, vēstule. |
| 6. nodaļa. Parunāsim par brīvdienām! |
| Bērni pēc ziemas brīvdienām ir atnākuši uz skolu. Skolotāja jautā un bērni stāsta par to, ko ir darījuši un kādas ir bijušas viņu brīvdienas. Oto jau ir jauni plāni, ko var daŗīt sestdien un svētdien. Skolēni secina – lai brīvdienas izdotos, tās iepriekš ir jāplāno. Klasē tiek veidota ideju banka par to, ko var darīt brīvdienās. Bērni iepazīstas ar Martas, Paulas, Roberta un Oto brīvdienu plāniem, mācās veidot savus plānus un sarunāties par tiem. Viena no idejām, ko bērni izsaka – spēlēt brīvdienās valodas spēles. Kopā ar Oto, Martu, Robertu un Paulu bērni apgūst dažādas valodas spēles –mācās vērot valodu, pareizi izrunāt skaņas, saklausīt tās un attīsta lasītprasmi. |
| 6.1. | Brīvdienām vajadzīgs plāns. | Vārdi, frāzes, kurus izmanto, lai pastāstītu par to, kā var pavadīt brīvo laiku. | Iesaka klasesbiedram, ko var darīt brīvajā laikā. Piekrīt vai nepiekrīt izteiktajam piedāvājumam, īsi pamato savu atbildi. Iesaistās dialogā, lai pajautātu un pats pastāstītu par to, kā pavada brīvo laiku.Pārī/grupā ar klasesbiedru/iem spēlē valodas spēles. | Lasa dzejoli. Zina, ka dzejolim ir autors, nosaukums, ka dzejoļa tekstu raksta rindās un katru rindu sāk ar lielo burtu. Vizualizē dzejoli un mācās pēc attēliem to atstāstīt. Raksta pēc parauga savu dzejoli un mācās pēc ieteikumiem to uzlabot.Lasa un pēc parauga veido brīvdienu plānu.Saprot lasīto aprakstu un vēstījumu, atbild uz jautājumiem par lasīto.Mācās lasīt ātri, skaidri un pareizi iepriekš lasītu tekstu. Veido aprakstošās mīklas. | Mācās apstākļa vārdus *vakar, šodien, rīt, parīt, aizparīt*.Vēro, kā veido un pareizi pieraksta nedēļas dienu nosaukumus.Mācās pēc parauga teikumos lietot lietvārdus akuzatīvā.Mācās lietot darbības vārdu pagātnē un nākotnē.Lieto uzrunas formu, uzrunājot klasesbiedrus.Lieto konstrukcijas “spēlēt ko?” un “spēlēties ar ko?”.Nostiprina latviešu valodas skaņu izrunu. |
| 6.2. | Garlaicībai – nē! |
| 6.3. | Ko es zinu? Ko es protu? |
| Ideju banka, plāns, pupiņu valoda, dzejoļa pazīmes. |
| **7. Toreiz un tagad …** |
| 7.1.7.2.7.3. | Ciemos pie vecvecākiemKo stāsta teikas un pasakas?Ko es zinu? Ko es protu? | Radinieku nosaukumi;istabas iekārtojums, mēbeles, dažādas lietas istabā; pasaku varoņu nosaukumi. | Prot izteikt apstiprinājumu un noliegumu.Jautā un atbild par vecvecākiem.Pēc parauga pastāsta par istabas iekārtojumu, salīdzina attēlus.Raksturojot mājas, salīdzinot, aprakstot mēbeles, izmanto pretējas nozīmes vārdus.Stāsta pasakas. | Lasa īsu daiļliteratūras tekstu, atbild uz vienkāršiem jautājumiem par teksta tematu, varoņiem un sižetu.Noraksta drukātu tekstu, labo to pēc parauga. | Veido jautājuma teikumus. Izsaka darbību pagātnē un tagadnē.Paplašina izpratni par priekšmetiem valodas izpratnē. Saskaņo īpašības vārdu un lietvārdu nominatīvā. Pilnveido dzimtes un skaitļa izpratni.Pilnveido prasmi izteikt piederību, izmantojot vietniekvārdus *mans/mana, tavs/tava*.Izmanto prievārdus *uz, zem, pie, aiz*, lai raksturotu atrašanās vietu.Lieto sinonīmus.Pasaku nosaukumus liek pēdiņās. |
| Jautājuma teikums. |

* Stundu skaits ir orientējošs.
* Sasniedzamajā rezultātā leksikas apguvē un saziņā iespējamas variācijas atbilstoši skolēnu iespējām un konkrētajām vajadzībām.